b'\n_START_ARTICLE_\nSizeizem\n_START_PARAGRAPH_\nSizeizem [sajz\xc3\xadz\xc9\x99m] je diskriminacija, ki temelji na posameznikovi velikosti. Obi\xc4\x8dajno se nana\xc5\xa1a na ekstremne telesne velikosti, npr. izredno velika/majhna telesna vi\xc5\xa1ina ali pa izredna telesna suhost/debelost.\n_START_SECTION_\nDiskriminacija\n_START_PARAGRAPH_\nTa vrsta diskriminacije lahko zavzame vrsto oblik, ki segajo od nezaposlitve nekoga zaradi prenizkosti ali previsokosti do prezira nadhranjenih in podhranjenih posameznikov. V nekaterih krajih obstajajo protidiskriminacijski zakoni, s katerimi se med ostalim prepoveduje tudi sizeizem, vendar so v sodobni dru\xc5\xbebi sizeisti\xc4\x8dni stereotipi (npr. "ljudje s prekomerno telesno te\xc5\xbeo so leni", "suhi ljude so nesramni" ali "visoki ljudje morajo igrati ko\xc5\xa1arko") pogosto zakoreninjeni.\n_START_SECTION_\nZna\xc4\x8dilnosti\n_START_PARAGRAPH_\nSizeizem lahko temelji na diskriminaciji na podlagi vi\xc5\xa1ine, te\xc5\xbee ali obojega, vendar to ni sopomenka za katero od njiju. Glede na to, kje v svetu in kako posameznik \xc5\xbeivi, je ta lahko \xc5\xa1e posebej visok, nizek, vitek ali debelu\xc5\xa1en in mnoge dru\xc5\xbebe so \xc5\xbee ponotranjile odnos do velikosti. Na splo\xc5\xa1no sizeisti\xc4\x8dni odnos pomeni, da nekdo verjame v ve\xc4\x8dvrednost neke svoje velikosti v primerjavi z velikostjo drugega in ga zato negativno obravnava._NEWLINE_Primeri sizeisti\xc4\x8dne diskriminacije je lahko oseba, ki je odpu\xc5\xa1\xc4\x8dena zaradi svoje prekomerne telesne te\xc5\xbee ali pa izjemne telesne nizkosti, \xc4\x8deprav ti lastnosti ne vplivata na kakovost njenega dela.\n_START_SECTION_\nSizeizem in stereotipi\n_START_PARAGRAPH_\nTako kot druge oblike diskriminacije tudi sizeizem ni vedno ekspliciten. Vklju\xc4\x8duje ohranjanje stereotipov in stali\xc5\xa1\xc4\x8d, ki podpirajo stereotipe, kot so ideje, da so debeli ljudje leni, da jejo preve\xc4\x8d in ne telovadijo dovolj, da so bolj bolehni; da so vsi visoki ljudje dobri v ko\xc5\xa1arki; da so vitke \xc5\xbeenske zahrbtne in kradejo tuje fante; ali pa da suhljat mo\xc5\xa1ki zaradi pomanjkanja mi\xc5\xa1i\xc4\x8dne mase ni dovolj mo\xc5\xbeat. Sizeisti\xc4\x8dni odnosi lahko nastopajo tudi v obliki izra\xc5\xbeanja fizi\xc4\x8dnega gnusa ob sre\xc4\x8danju z ljudmi razli\xc4\x8dnih velikosti in se lahko celo manifestirajo kot specifi\xc4\x8dne fobije, kot npr. kakomorfobija (strah pred debelimi ljudmi) ali kot strah pred visokimi/nizkimi ljudi. Sizeizem, ki je dokaj nedavno priznano diskriminatorno stali\xc5\xa1\xc4\x8de, navadno zaznajo tisti, ki so njegove tar\xc4\x8de.'